“ԱՐՄԵՆՏԵԼ” ՓԲԸ-Ի ՀԱՄԱՐ 2 ՏԱՐԻ ԺԱՄԿԵՏՈՎ ՏԵՂԱԿԱՆ ԶԼՄ-ՆԵՐԻ ՄՈՆԻՏՈՐԻՆԳԻ ԳԾՈՎ ԾԱՌԱՅՈՒԹՅՈՒՆՆԵՐԻ

**ՄԱՏԱԿԱՐԱՐԻ ԸՆՏՐՈՒԹՅԱՆ ՊԱՐԶԵՑՎԱԾ ԱՌԱՋԱՐԿՆԵՐԻ ՀԱՐՑՄԱՆ ՄԱՍՆԱԿՑԻ ՀՐԱՀԱՆԳ**

**ք. Երևան, 2015**

## 1. . Պարզեցված առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցել “ԱրմենՏել” ՓԲԸ-ի համար 2 տարի ժամկետով տեղական ԶԼՄ-ների մոնիտորինգի գծով ծառայությունների մատակարարի ընտրության պարզեցված առաջարկների հարցմանը (այսուհետ՝ ՊԱՀ):

ՊԱՀ շրջանակներում դիտարկվող ծառայությունների կազմի մեջ մտնում են՝

* + ԶԼՄ-ների ամենօրյա մոնիտորինգ,
  + ԶԼՄ-ների ամենամսյա վերլուծություն,
  + ԶԼՄ-ների վերլուծություն կիսամյակային կտրվածքով:

Առաջարկվող ծառայությունները պետք է խստիվ համապատասխանեն Տեխնիկական առաջադրանքին (այսուհետ՝ ՏԱ, [**Հավելված 1**](#Հավելված1)):

ՊԱՀ անցկացման արդյունքում Պատվիրատուն ընտրում է 1 հաղթող և 1 պահուստային մատակարար:

ՊԱՀ հաղթողների հետ կարողեն կնքվել շրջանակային պայմանագրեր 2 տարի ժամկետով ([**Հավելված 3**](#Հավելված3) – ձևանմուշ)

## 2. Առաջարկների պարզեցված հարցման անցկացման կարգը

ԱՊՀ անցկացման հետ կապված բոլոր հարցերով Պատվիրատուի կոնտակտային անձ՝

* **Ազգանուն անուն՝** Մեժլումյան Լիլիթ
* **Պաշտոնը՝** Գնումների և պայմանագրերի մոնիտորինգի բաժնի ավագ մասնագետ
* **Հասցեն՝** ք. Երևան, Ազատության 24/1, Գնումների և պայմանագրերի մոնիտորինգի **բաժնի գրասենյակ**
* **Էլեկտրոնային հասցե՝** [LMezhlumyan@beeline.am](mailto:LMezhlumyan@beeline.am)
* **Հեռ.:** 043 20-09-41; 010 29-02-28

ԱՊՀ-ն անց է կացվում 4 փուլով.

**2.1.Փուլ 1: Մասնակիցներից առաջարկների հավաքում**

* Առաջարկների Պարզեցված Հարցման Մասնակցի Հրահանգը (այսուհետ – ԱՊՀՄՀ) իր Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ԱՊՀՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի բովանդակությանը ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը բերված է [**Հավելված 2-ում**](#Հավելված2) և փոփոխման ենթակա չէ),
2. Որակավորման պահանջներին համապատասխանության մասին հայտարարագիր (ձևը բերված է [**Հավելված 4-ում**](#Հավելված4) և փոփոխման ենթակա չէ):
3. Կոնֆիդենցիալ տեղեկատվության չհրապարակման համաձայնություն (ձևը բերված է [**Հավելված 5-ում**](#Հավելված5) և փոփոխման ենթակա չէ),
4. Մասնակցի մոտ Հեռահաղորդակցության ոլորտում վերջին երեք տարում ԶԼՄ-ների մոնիտորինգի առնվազն մեկ պայմանագրի առկայությունը հաստատող ձև կամ ստորագրված և կնիքով վավերացված ծառայությունների ընդունման ակտ (ձևը ներկայացված է [**Հավելված 6-ում**](#Հավելված6) և փոփոխման ենթակա չէ):
5. Մասնակցի մոտ սեփական առցանց պլատֆորմի (առցանց մոնիտորինգի համար համակարգեր) առկայությունը հաստատող ձև՝ իրական ժամանակի ռեժիմում թարմացվող հրապարակումների բազային պատվիրատուի համար մուտքի հնարավորությամբ (ձևը ներկայացված է [**Հավելված 7-ում**](#Հավելված7) փոփոխման ենթակա չէ):
6. Հաճախորդի քարտ (ձևը բերված է [**Հավելված 8-ում**](#Հավելված8) և փոփոխման ենթակա չէ),

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՊՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակիցները ներկայացնում են կոմերցիոն առաջարկը ՀՀ դրամով (AMD): Բոլոր գումարները նշվում են առանց ԱԱՀ :
* Կոմերցիոն առաջարկում Մասնակցի կողմից ներկայացվող գները, Մասնակցի հաղթանակի դեպքում, կարող են ամրագրվել ՊԱՀ անցկացման արդյունքներով կնքված պայմանագրում, և չեն կարող վերանայվել դեպի բարձրացում պայմանագրի գործողության ժամկետի ընթացքում (2 տարի), նույնիսկ տարադրամների փոխարժեքների էական տատանումների դեպքում:
* Պատվիրատուն առաջարկում է Մասնակցին վճարման հետևյալ պայմանները.
  + Հետվճար ընդունման ակտը ստորագրելուց հետո 45 օրացուցային օր հետո,
  + Հետվճար ընդունման ակտը ստորագրելուց հետո 60 օրացուցային օր հետո,
  + Հետվճար ընդունման ակտը ստորագրելուց հետ 90 օրացուցային օր հետո:
* Վճարման տարբեր պայմաններով կոմերցիոն առաջարկների համեմատումը կիրականացվի՝ հաշվի առնելով Պատվիրատուի ազատ շրջանառու միջոցների եկամտաբերությունը:
* ՊԱՀ ավարտից հետո Հաղթողը և Պատվիրատուն կարող են համաձայնության գալ վճարման ժամկետի կրճատման շուրջ՝ ապրանքների արժեքի իջեցման փոխարեն, սակայն դա չի նշանակում Պատվիրատուի պարտավորություններ ընդունել հաղթողի առաջարկը վճարման ժամկետի կրճատման վերաբերյալ:
* Կոմերցիոն առաջարկի գործողության ժամկետը պետք է լինի 2 տարուց ոչ պակաս` Մասնակիցների առաջարկների հավաքագրման վերջնաժամկետի պահից սկսած:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՊԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկները էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Ðայտարարագիր.pdf),
3. Հաճախորդի քարտ ` փաստաթղթի սկան արված պատճենը PDF ձևաչափով (ֆայլի անունը Քարտ.pdf),
4. Մասնակցի մոտ Հեռահաղորդակցության ոլորտում վերջին երեք տարում ԶԼՄ-ների մոնիտորինգի առնվազն մեկ պայմանագրի առկայությունը հաստատող ձև կամ ստորագրված և կնիքով վավերացված ծառայությունների ընդունման ակտ ՝փաստաթղթի սկան արված պատճենը PDF ձևաչափով, (ֆայլի անունը Փորձառությունը հաստատող ձև.pdf),
5. Մասնակցի մոտ սեփական առցանց պլատֆորմի (առցանց մոնիտորինգի համար համակարգեր) առկայությունը հաստատող ձև՝ իրական ժամանակի ռեժիմում թարմացվող հրապարակումների բազային պատվիրատուի համար մուտքի հնարավորությամբ ՝փաստաթղթի սկան արված պատճենը PDF ձևաչափով, (ֆայլի անունը Առցանց պլատֆորմի առկայությունը հաստատող ձև.pdf),
6. Կոնֆիդենցիալ տեղեկատվության չհրապարակման համաձայնություն ՝փաստաթղթի սկան արված պատճենը PDF ձևաչափով, (ֆայլի անունը NDA.pdf):

* Փաստաթղթերի սկան արված պատճեններին ներկայացվող պահանջներ՝
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + Կոմերցիոն առաջարկի, որակավորման պահանջներին համապատասխանության հայտարարագրի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. ԿԱ.pdf,
2. ԿԱ.xls,
3. Համապատասխանության մասին հայտարարագիր.pdf,
4. Քարտ.pdf,
5. Փորձառությունը հաստատող ձև.pdf;
6. Առցանց պլատֆորմի առկայությունը հաստատող ձև.pdf;
7. NDA.pdf,

RAR ձևաչափի **մեկ** արխիվում (ֆայլի անունը «*Մասնակցի անունը`* ՊԱՀ»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՊՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է ԱՊՀՄՀ էլեկտրոնային առաջարկը [**Հավելված 9-ում**](#Հավելված9) (էլեկտրոնային առաջարկների ներկայացման կարգ) նախատեսված կարգով  **20.01.2016թ.** ժամը **16:00 (տեղական ժամանակով)** ոչ ուշ ժամկետում:
* Առաջարկների բացումը տեղի կունենա **16:00 (տեղական ժամանակով) 20.01.2016** Ազատաության 24/1, Գնումների և պայմանագրերի մոնիտորինգի բաժնի գրասենյակ հասցեով**:** Մասնակիցները, ովքեր ցանկանում են մասնակցել առաջարկների բացմանը, պետք է ներկայացնեն տեղեկատվություն իրենց ներկայացուցչի ԱԱՀ վերաբերյալ **18:00 (տեղական ժամանակով) 19.01.2016** (Տեղեկատվությունը անհրաժեշտ է ուղարկել адресу [LMezhlumyan@beeline.am](mailto:LMezhlumyan@beeline.am) հասցեին: Առաջարկների բացման օրը մասնակցի ներկայացուցիչը պետք է ունենա անձը հաստատող փաստաթուղթ:)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՊՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՊՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՊՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **19.01.2016թ. ժամը 16:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **19.01.2016թ. ժամը 18:00 (տեղական ժամանակով)**:
* **20.01.2016թ. ժամը** **16:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա:
* Մասնակցի կողմից ԱՊՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՊՀՄՀ 2 բաժնում նշված կոնտակտային անձից պարզաբանում խնդրել:

Ներկայացնելով առաջարկ՝ ՊԱՀ մասնակցիները տալիս են իրենց համաձայնությունը ընկերությունների ֆինանսական կայունության ստուգման և «ԱրմենՏել» ՓԲԸ մատակարարի ընտրության ընթացակարգում նշված չափանիշների համաձայն իրենց կողմից պարտավորությունների չկատարման ռիսկերի գնահատման վերաբերյալ:

**2.2. Этап 2: Квалификация участников и формирование короткого списка**

**2.2 Փուլ 2՝ Մասնակիցների որակավորումը և կարճ ցուցակի ձևավորումը**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԱՀՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել [**Հավելված 3-ի**](#Հավելված3) ձևով առանց որևէ փոփոխության:
3. Մասնակիցը տրամադրել է [**Հավելված 6-ին**](#Հավելված6) համապատասխան Հեռահաղորդակցության ոլորտում վերջին երեք տարում ԶԼՄ-ների մոնիտորինգի առնվազն մեկ պայմանագրի առկայությունը հաստատող ձև կամ ստորագրված և կնիքով վավերացված ծառայությունների ընդունման ակտ (գնային մասը կարելի է թաքցնել):
4. Մասնակիցը տրամադրել է [**Հավելված 7-ին**](#Հավելված7) համապատասխան սեփական առցանց պլատֆորմի (առցանց մոնիտորինգի համար համակարգեր) առկայությունը հաստատող ձև՝ իրական ժամանակի ռեժիմում թարմացվող հրապարակումների բազային պատվիրատուի համար մուտքի հնարավորությամբ
5. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
6. Մասնակիցը չունի ժամկետանց պարտքեր երրորդ անձանց առջև:
7. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
8. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Պարզեցված առաջարկների հարցման փուլերին այն Մասնակցին, որի առաջարկը չի համապատասխանում ԱՊՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցները արտացոլում են իրենց առաջարկների համապատասխանությունը Համապատասխանության մասին հայտարարագրում առկա որակավորման պահանջներին (Հավելված 4 - նմուշ):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ՊԱՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ՊԱՀ-ին:
* ՊԱՀ-ի անցկացման ընթացքում որակզրկված մասնակիցները չեն թույլատրվի մասնակցել ՊԱՀ-ի հաջորդ փուլերին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՊՄՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Էլեկտրոնային աճուրդի դրույք կհանդիսանա “ամսեկան ծառայությունների արժեքը”:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափ):
* Էլեկտրոնային աճուրդի մասնակցի հրահանգը ուղարկվում է կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի, Պատվիրատուն կարող է անցկացնել կրկնակի էլեկտրոնային աճուրդ այլ չափանիշներով կամ օգտագործել բարելավված առաջարկների հարցման այլ ձևաչափ:

**. Փուլ 4՝ Հաղթողների ընտրությունը և հայտարարումը**

* Մասնակիցները հաստատում են էլեկտրոնային աճուրդի իրենց վերջնական դրույքը` ներկայացնելով համապատասխան վերջանական կոմերցիոն առաջարկի սկան արված պատճենը:
* Պատվիրատուն դասակարգում է ստացված վերջնական առաջարկները համաձայն “ ծառայությունների ամսեկան նվազագույն արժեք” չափանիշի:
* Հաղթող կընտրվի այն Մասնակիցը, որի վերջնական կոմերցիոն առաջարկին կտրվի Դաս 1:
* Պահուստային մատակարար կընտրվի այն Մասնակիցը, որի վերջնական կոմերցիոն առաջարկին կտրվի Դաս 2:
* ՊԱՀ-ի հաղթող մասնակցի հետ կարող է կնքվել շրջանակային պայմանագիր [**Հավելված 3-ում**](#Հավելված3) առաջարկված նմուշի համաձայն:
* Պահուստային մատակարարը կներգրավվի հաղթողի որակազրկման դեպքում:
* Պարզեցված առաջարկների հարցման հաղթողը ընդունված ուոշման մասին կտեղեկանա էլեկտրոնային փոստի միջոցով:
* ՊԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց ՊԱՀ հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին ՊԱՀ այդ փուլի ավարտին:

Պատվիրատուի հաճախորդներ հանդիսացող մասնակիցները, ինչպես նաև այն մասնակիցները, որոնք համաձայն են դառնալ Պատվիրատուի բաժանորդներ, այլ հավասար պայմանների դեպքում կունենան առավելություն:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա մի մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Պարզեցված մրցույթի այլ ձևական պահանջները:
* Պատվիրատուն կարող է Պարզեցված մրցույթը ճանաչել չկայացած, եթե.

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Բոլոր ներկայացված կոմերցիոն առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով:
8. Ստացված առաջարկներից միայն մեկն է համապատասխանում ՊԱՀ-ի որակավորման պահանջներին

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգերի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ Պարզեցված առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից,*
* *Բանակցությունների կամ Պարզեցված առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի պայմանների կամ ձեռքբերման պատվերի չկատարելը. *մատակարարը չի կատարում պայմանագրի կամ ձեռքբերման պատվերի պայմանները՝ մատակարարման ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն և/կամ ռուսերեն լեզուներով:
* ՊԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

* Հավելված 1. Տեխնիկական առաջադրանք



* Հավելված 2. Կոմերցիոն առաջարկ (ձևանմուշ)



* Հավելված 3. Պայմանագիր (ձևանմուշ)



* Հավելված 4. Որակավորման պահանջներին համապատասխանության մասին հայտարարագիր(ձևանմուշ)



* Հավելված 5. Կոնֆիդենցիալ տեղեկատվության չհրապարակման համաձայնություն



* Հավելված 6. Փորձառությունը հաստատող ձև



* Հավելված 7. Առցանց պլատֆորմի առկայությունը հաստատող ձև



* Հավելված 8. Հաճախորդի քարտ (ձևանմուշ)



* Հավելված 9. Էլեկտրոնային առաջարկերի ներկայացման հրահանգ

